**פרק ראשון- משימת סיכום חומרים ותכונותיהם**

**⏴ במבט חדש לכיתה ב**

**היקף יחידת הלימוד:** 1 - 2 שעורים

**עמודים:** 47 - 50

# משימת סיכום- חומרים ותכונותיהם

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **משימת סיכום: חומרים ותכונותיהם,** עמוד 47. פעילות זו היא גרסה דיגיטלית של הפעילות בספר בגרסת נייר.

המשימה שבעמודים 47 - 49 מסכמת את הנושא חומרים בסביבה. התלמידים פותרים חידות על חומרים (מזהים חומרים על סמך תיאור מכלול התכונות שלהם), פותרים תשבצים, עונים על שאלות ומביאים דוגמאות לחומרים שמקורם מחומרים שאינם חיים (דוממים) ולחומרים שמקורם מיצורים חיים.

מוצע לשלב משחקים כמו:

מרוץ שליחים ללוח (על הלוח מציירים טורים, כל טור עם שם תכונה אחרת. הילדים רצים ללוח בתורם ורושמים חומר המותאם לתכונה. הקבוצה המנצחת היא זו שרשומת הכי הרבה דוגמאות נכונות בפרק זמן מוקצב).

כדור שאלות (מסתדרים במעגל ומוסרים כדור לחבר. כל מי שמקבל כדור שולף מתוך הכדור פתק עם שאלה ומשיב עליה).

לפני ביצוע המשימה מומלץ לקרוא בקול עם הילדים את היגדי הסיכום שבתבנית **בפרק זה למדנו,** עמוד 50 ולבקש מהתלמידים להשלים בקול את מושגי המפתח. קריאת ההיגדים תסייע לתלמידים לענות על משימת הסיכום- חומרים ותכונותיהם.

אפשר להשתמש בהיגדי הסיכום שבתבנית **בפרק זה למדנו,** עמוד 50 לפעולות של הערכה:

פריטים של נכון / לא נכון,

לדוגמה: מקור החומרים הוא ביצורים חיים ובדוממים. **נָכוֹן / לֹא נָכוֹן**

פריטים של השלמת מילים,

לדוגמה: חשוב להיזהר (מחומרים מסוכנים)